اعياد مسيحيه

الاعياد المسيحيه فى مصر:
|300px|يسار
300px|يسار
300px|يسار
الاعياد نوعين:
 سيديه و هيا الخاصه بالسيد المسيح و هيا (اعياد سيديه صغرى, و اعياد سيديه كبرى).
 غير سيديه و هيا الخاصه بالسيده العذراء و الملايكه و الرسل و الشهدا و القديسين.

 الاعياد السيديه 

الاعياد السيديه الكبرى:-

 1- عيد البشاره 29 برمهات ، و هو عيد بشارة الملاك غبريال لمريم .
 2- عيد الميلاد 29 كيهك ، كيهك ، و ده عيد ميلاد المسيح و فيه الكنايس بتتزين وبيعتبر من اكبر أعياد مصر.
 3- عيد الغطاس 11 طوبه ، مناسبته تعميد يوحنا المعمدان للمسيح فى نهر الأردن. و كان عيد كبير جداً فى مصر و من أجمل أعيادها.
 4- الشعانين الواحد من السابع من الصوم الكبير ، الشعانين هى كلمة عبرانية من (هوشعنا) أوصنا.. معناها (يا رب خلص). و هو فى سابع يوم حد فى الصوم و السنه القبطيه. مناسبته ركوب المسيح على الحمار ودخوله اورشليم و الناس حواليه و هو بيحثهم على عمل الخير. الكنايس فى اليوم ده بتتزين و الناس بتشيل سعف النخل.
 5- عيد القيامه الواحد من التامن من الصوم الكبير ، وده يعتبر اكبر الاعياد المسيحيه و مناسبته قيامة المسيح
 6- عيد الصعود اليوم الاربعين من القيامه ، مناسبته طلوع المسيح للسما بعد 40 يوم من قيامته من الاموات.
 7- عيد العنصره اليوم الخمسين من القيامه ، بيتعمل يوم الحد 50 يوم بعد عيد القيامه وبيمثل يوم تجلى روح القدس لتلاميذ المسيح.

الاعياد السيديه الصغرى:-
 1- عيد الختان 6 طوبه ، مناسبته يوم ختن المسيح.
 2- دخول السيد المسيح الهيكل 8 امشير ، و ده بمناسبة دخول المسيح الهيكل و هو صغير و شاله سمعان و لتنبأ بإنه حايكون المسيح.
 3- دخول السيد المسيح ارض مصر 24 بشنس ، و هو بمناسبة مجى المسيح و هو صغير مع امه و يوسف.
 4- عرس قانا الجليل 13 طوبه.
 5-التجلى 13 مسرى ، مناسبته تجلى المسيح لتلاميذه.
 6- خميس العهد الخامس من الشعانين ، بيتعمل قبل عيد الفصح بتلت تيام. و العادة فيه ان الناس كانو بيتبركوا فيه بالغسيل بالميه زى ما عمل المسيح لتلامذته عشان يعلمهم التواضع وحب الناس.
 7- واحد من توما التامن من القيامه.

 اعياد العدرا مريم 

1- 7 مسرى (اغسطس) - بشاره يواقيم بميلاد السيده العذراء

2- 1 بشنس (مايو) - ميلاد السيده العذراء

3- 3 كيهك (ديسمبر) - تقديم السيده العذراء مريم الى الهيكل فى سن 3 سنين

4- 24 بشنس (يونيه) مجىء العائله المقدسه الى ارض مصر

5- 21 طوبه (يناير) - نياحه السيده العذراء مريم

6- 16 مسرى (اغسطس) - صعود جسد السيده العذراء

7- 21 يؤونه (يونيه) - تذكار بناء اول كنيسه على اسم العذراء فى فيلبى

8- 24 برمهات (ابريل) - ظهور السيده العذراء مريم فى الزيتون بالقاهره - مصر

9- كل يوم 21 من الشهر القبطى فيه تذكار للسيده العذراء مريم ابوه الاله

 اعياد تانيه 
 عيد الرسل: (5 ابيب, حوالى 12 يوليه) ، و هو ذكرى استشهاد القديسين بطرس وبولس، و هو العيد اللى ييجى فى ختام صوم الآباء الرسل
 عيد النيروز: (اول توت, حوالى 11 سبتمبر),بدايه السنه القبطيه
 عيد الصليب: 17 توت (حوالى 28 سبتمبر) هو عيد جديد ( بالنسبه للعصور الوسطى ). ومناسبته، اللى مش مصرية، الإعتقاد بظهور الصليب على إيد الملكه هيلانه ام ام قنسطنطين الاول.

 اعياد شهريه 

 تذكار قيامه السيد المسيح وميلاده والبشاره به فى 29 من الشهر القبطى
 تذكار العذراء فى 21 منه
 رئيس الملائكه ميخائيل فى 12 منه

 عيد اسبوعى 
كل يوم احد , ما يحقش فيه الصوم الانقطاعى.

اعياد مسيحيه
تصنيف:اعياد